Maskvos Domodedovo tarptautinis oro uostas
Domodedovo M. V. Lomonosovo oro uostas (rus. Аэропо́рт Домоде́дово и́мени М. В. Ломоно́сова) – stambiausias (nuo 2005 m.) tarptautinis Rusijos oro uostas. IATA kodas- DME. Per metus aptarnauja 20,43 mln (2008) keleivių. Nuo 1997 m. oro uostą valdo kompanija „Ist Line“, su kuria vyriausybė sudarė 75 metų nuomos sutartį. Oro uostas yra Maskvos srities Domodedovo rajono pagrindinė įmonė. Šiuo metu Domodedovo oro uoste dirba 15,3 tūkst. žmonių. Teritorija – 1,28 tūkst. ha. Domodedovo turi tris pakilimo ir nusileidimo takus: du armuoto betono paviršiaus (3794 m ilgio ir 53 m pločio bei 3500 m. ilgio ir 60 m pločio; trečiasis- betoninis, 2600 m. ilgio ir 45 m. pločio.